0,6 l - Thera-Team - Társ a mozgásban
Equa kulacs, Moon - 0,6 l
Equa kulacs, Candy - 0,6 l
Equa kulacs, lila levelek - 0,6 l
Equa kulacs, zöld levelek - 0,6 l Jeremia 23 | Beibele Inthaneteng | Phetolelo ya Lefase le Lefsa
23 “Go madimabe badiši bao ba fedišago le go gašanya dinku tša mafulo a ka!”+ o re’alo Jehofa.
2 Se ke seo Jehofa Modimo wa Isiraele a se boletšego ka badiši bao ba dišago batho ba gagwe: “Lena le gašantše dinku tša ka; le di tšitlantše, e bile ga se la di šetša.”+
“Šefa ke retologela go lena ka baka la ditiro tša lena tše mpe,”+ o re’alo Jehofa.
3 “Nna ke tla kgoboketša mašaledi a dinku tša ka go tšwa dinageng ka moka tšeo ke bego ke a tšitlanyeditše go tšona,+ ke tla a bušetša mafulong a ona,+ gomme a tla tswala a ata.+
4 Ke tla a tsošetša badiši bao ba tlago go a diša;+ a ka se sa tšhaba, e bile a ka se sa tšhoga selo,+ gomme go ka se be le leo le lahlegago,” o re’alo Jehofa.
5 “Tsebang gore go tla matšatši ao ka ona ke tla tsošetšago Dafida lehlogedi la go loka.+ Le tla buša e le kgoši,+ ya dira ka temogo le go ahlola ka toka le ka toko nageng,”+ o re’alo Jehofa.
6 “Mehleng ya yona Juda e tla phološwa+ gomme Isiraele e tla dula e bolokegile.+ Leina la yona leo e tlago go bitšwa ka lona ke Jehofa ke Toko ya Rena.”+
7 “Ka gona tsebang gore go tla matšatši,” o re’alo Jehofa, “ao ka ona ba ka se sa rego: ‘Ka Jehofa yo a phelago yo a rotošitšego bana ba Isiraele a ba ntšha nageng ya Egipita,’”+
8 “eupša ba tla re: ‘Ka Jehofa yo a phelago yo a rotošitšego bana ba ntlo ya Isiraele le go ba ntšha nageng ya leboa le dinageng ka moka tšeo ke bego ke ba tšitlanyeditše go tšona,’ ba tla dula nageng ya bona.”+
9 Ge e le mabapi le baporofeta, pelo ya ka yona e kwele bohloko. Marapo a ka ka moka a thomile go thothomela. Ka baka la Jehofa le ka baka la mantšu a gagwe a makgethwa, ke etša motho yo a tagilwego+ le monnatia yo a fentšwego ke beine.
10 Naga e tletše+ dihlotlolo.+ Naga e a lla ka baka la thogako,+ mafulo a lešokeng ona a omile;+ tsela ya bona ya go dira dilo ke e mpe gomme ba diriša matla a bona gampe.
11 “Moporofeta gotee le moperisita ba šilafetše.+ Ke hweditše bobe bja bona le ntlong ya ka,”+ o re’alo Jehofa.
12 “Ka gona tsela ya bona e tla ba swanela le mafelo a thedimošago+ a lego leswiswing, yona yeo ba tlago go kgoromeletšwa go yona ba wa.”+
“Ka gobane ke tla ba tlišetša bošula ngwageng wa ge ke retologela go bona,”+ o re’alo Jehofa.
13 “Ke bone go se loke baporofeteng ba Samaria.+ Ba be ba itshwere bjalo ka baporofeta bao ba hlohleletšwago ke Baali,+ ba duletše go aroša batho ba ka, yona Isiraele.+
14 Ke bone dilo tše di boifišago baporofeteng ba Jerusalema,+ ba a hlotlola+ e bile ba bolela maaka;+ ba matlafatša diatla tša badirabobe e le gore yo mongwe le yo mongwe wa bona a se ke a gomela+ bobe bja gagwe. Go nna ka moka ga bona ba etša Sodoma+ gomme badudi ba yona ba etša Gomora.”+
15 Ka gona se ke seo Jehofa wa madira a se boletšego ka baporofeta: “Šefa ke ba dira gore ba je lengana e bile ke tla ba nea meetse a nago le mpholo gore ba nwe.+ Ka gobane bohlanogi+ bo aparetše naga ka moka bo etšwa baporofeteng ba Jerusalema.”
16 Se ke seo Jehofa wa madira a se boletšego a re: “Le se ke la theetša mantšu a baporofeta bao ba le porofetelago.+ Ba le fetola ba lefeela.+ Ba bolela pono ya pelo ya bona+—e sego e tšwago molomong wa Jehofa.+
17 Ba bolela leboelela le bao ba ntlhomphollago, ba re: ‘Jehofa o itše: “Le tla ba le khutšo.”’+ Ba botša bohle bao ba sepelago ka bonganga bja dipelo tša bona,+ ba re: ‘Le ka se welwe ke bošula.’+
18 Gobane ke mang yo a ilego a ema gare ga bagwera ba pelobohloko+ ba Jehofa gore a bone le go kwa lentšu la gagwe?+ Ke mang yo a etšego hloko lentšu la gagwe gore a le kwe?+
19 Tsebang! Ledimo la Jehofa, yona pefelo ya gagwe, le tla tsoga, lona ledimo le tšubutlago.+ Le tla tšubutla ka godimo ga dihlogo tša ba kgopo.+
20 Bogale bja Jehofa bo ka se gome go fihlela a phethile+ dikakanyo tša pelo ya gagwe le go di phethagatša.+ Mehleng ya bofelo le tla ela seo hloko ka kwešišo.+
21 “Ga se ka roma baporofeta, fela bona ba kitimile. Ga se ka bolela le bona, fela bona ba porofetile.+
22 Fela ge nkabe ba ile ba ema gare ga bagwera ba ka ba pelobohloko,+ gona nkabe ba ile ba dira gore batho ba ka ba kwe mantšu a ka, le gona ba be ba tla ba gomiša tseleng ya bona e mpe le ditirong tša bona tše mpe.”+
23 “Na ke Modimo ge ke le kgauswi feela, gomme na ga ke Modimo ge ke le kgole?”+ o re’alo Jehofa.
24 “Goba na motho le ge e le ofe a ka ikuta mafelong a boutamo gomme nna ka se mmone?”+ o re’alo Jehofa.
“Na nna ga ke tlale magodimo le lefase?”+ o re’alo Jehofa.
25 “Ke kwele seo se boletšwego ke baporofeta bao ba porofetago maaka ka leina la ka,+ ba re: ‘Ke lorile! Ke lorile!’+
26 Seo se tla tšea nako e kaaka’ng ka dipelong tša baporofeta bao ba porofetago maaka le bao e lego baporofeta ba porofetago boradia bja dipelo tša bona?+
27 Ba nagana ka go lebatša batho ba ka leina la ka ka ditoro tša bona tšeo ba duletšego go di laodišetšana,+ go fo etša ge botatago bona ba ile ba lebala leina la ka ka baka la Baali.+
28 Moporofeta yo a lorilego, anke a laodiše toro; eupša yo a nago le lentšu la ka, anke a le bolele ka go rereša.”+
“Lehlokwa le nyaka’ng mabeleng?”+ o re’alo Jehofa.
29 “Na lentšu la ka ga le swane le mollo,”+ o re’alo Jehofa, “le gona na ga le swane le noto yeo e pšhatlago leswika?”+
30 “Šefa ke lwa le baporofeta,”+ o re’alo Jehofa, “bona bao ba utswago mantšu a ka, yo mongwe le yo mongwe a utswetša wa gabo.”+
31 “Šefa ke lwa le baporofeta,” o re’alo Jehofa, “bona bao ba dirišago maleme a bona gore ba re: ‘Ye ke polelo yeo e tšwago go yena!’”+
32 “Šefa ke lwa le baporofeta ba ditoro tša maaka,” o re’alo Jehofa, “bao ba di laodišago e bile ba aroša batho ka baka la maaka+ a bona le ka baka la boikgantšho bja bona.”+
“Eupša ge e le nna ga se ka ba roma goba go ba laela. Ka gona ba ka se hole batho ba le gatee,”+ o re’alo Jehofa.
33 “Ge batho ba goba moporofeta goba moperisita ba go botšiša, ba re: ‘Morwalo* wa Jehofa ke eng?’+ Wena o tla re go bona: ‘“Ge e le gabotse morwalo* ke lena!+ Nna ke tla le tlogela,”+ o re’alo Jehofa.’
34 Ge e le moporofeta goba moperisita goba batho ba rego: ‘Morwalo wa Jehofa!’ Le nna ke tla otla motho yoo gotee le ba lapa la gagwe.+
35 Se ke seo yo mongwe le yo mongwe a se botšišago mogagabo le ngwanabo, a re: ‘Jehofa o arabile ka go re’ng? Jehofa o itše’ng?’+
36 Eupša morwalo+ wa Jehofa ga o sa šupa lena,+ gobane yo mongwe le yo mongwe wa lena o tla dira gore lentšu la gagwe+ e be morwalo wa gagwe gomme le fetotše mantšu a Modimo yo a phelago,+ Jehofa wa madira, Modimo wa rena.
37 “Se ke seo o tlago go se botšiša moporofeta, wa re: ‘Jehofa o go arabile ka go re’ng? Le gona Jehofa o itše’ng?+
38 Ge e ba le duletše gore: “Morwalo wa Jehofa!” gona se ke seo Jehofa a se boletšego: “Ka baka la ge le re: ‘Lentšu le ke wona morwalo wa Jehofa,’ mola ke be ke le romela molaetša o rego: ‘Le se ke la re: “Morwalo wa Jehofa!”’
39 ka gona ke nna yo! Ke tla le lahlela ruri+ gomme ke tla le široša pele ga ka gotee le motse wo ke o neilego lena le borakgolokhukhu ba lena.+
40 Ke tla le tlišetša kgobošo go iša mehleng ya neng le neng gomme ka le kokobetša go iša mehleng ya neng le neng, e lego seo se ka se kego sa lebalwa.”’”+
^ Goba, “Molaetša o boima ke ofe?”
^ Lentšu la Seheberu bakeng sa “morwalo” le na le ditlhaloso tše pedi. Le ka šupa go molaetša o boima wa Modimo goba go boima ka bobjona. Jeremia ge a be a araba potšitšo ya setšhaba, o ile a laelwa gore karabong ya gagwe a bapale ka mantšu.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D23%26wtlocale%3DSE%26srcid=share⊂ject=Bala Beibele Inthaneteng